b'\n_START_ARTICLE_\nAdolph von Menzel\n_START_SECTION_\nBakgrunn\n_START_PARAGRAPH_\nFaren var rektor p\xc3\xa5 en pikeskole, og ville utdanne sin s\xc3\xb8nn til \xc3\xa5 bli professor, men uten \xc3\xa5 \xc3\xb8delegge guttens kunstneriske tilb\xc3\xb8yeligheter. Han ble foreldrel\xc3\xb8s som 17-\xc3\xa5ring, og fikk da ansvaret for \xc3\xa5 fors\xc3\xb8rge sine sm\xc3\xa5s\xc3\xb8sken.\n_START_SECTION_\nTegner, maler\n_START_PARAGRAPH_\n\xc3\x85ret etter (1833) fikk han illustrere Goethes lille dikt K\xc3\xbcnstlers Erdenwallen med pennetegninger som ble omsatt til litografier. Samme teknikk ble brukt p\xc3\xa5 flere andre verker, som: Denkw\xc3\xbcrdigkeiten aus der Brandenburgisch-Preu\xc3\x9fischen Geschichte og Die f\xc3\xbcnf Sinne foruten diplomer og andre stasdokumenter for selskaper og foreninger._NEWLINE_Fra 1839 til 1842 laget han 400 tegninger til illustrasjoner for Franz Kuglers verk Geschichte Friedrichs des Grossen (Fredrik den stores historie). Han fulgte opp med Friedrichs der Grossen Armee in ihrer Uniformierung(Armeuniformene under Fredrik den store), Soldaten Friedrichs der Grossen (Fredrik den stores soldater) og endelig, p\xc3\xa5 bestilling av kong Friedrich Wilhelm IV: Illustrationen zu den Werken Friedrichs des Grossen (1843\xe2\x80\x931849) (illustrasjoner til Fredrik den stores egne verker)._NEWLINE_Disse verkene etablerte Menzel blant de st\xc3\xb8rste illustrat\xc3\xb8rene p\xc3\xa5 den tid._NEWLINE_Samtidig hadde han sett seg som oppgave \xc3\xa5 l\xc3\xa6re malerkunst uten l\xc3\xa6rerhjelp. Etterhvert ble det en variert samling bilder som dels dreide seg om Fredrik den stores tid, og dels var scener fra hverdag og fest i hans samtid. Det var titler som: Tuileriene, Festmiddag, Til skrifte, Smia, Markedsplassen i Verona. Da han fikk bestilling p\xc3\xa5 et maleri fra kroningen av Wilhelm I av Tyskland i K\xc3\xb6nigsberg, malte han n\xc3\xb8yaktig det han s\xc3\xa5 uten hensyn til de tradisjoner som slike offisielle malerier skulle ta hensyn til._NEWLINE_Han ble etter hvert tildelt priser og andre \xc3\xa6resbevisninger, blant annet \xc2\xabDen svarte \xc3\xb8rns orden\xc2\xbb i 1898, som var en adelig sak med rett til \xc3\xa5 kalle seg von Menzel.'